Document ID: /roh_data/filtered/fineweb-2-filterrobots_roh.jsonl.gz/67564

Pervia dals tarments urizis cun plievgia, chametgs, ferms vents e granella ch'i ha dà venderdi saira en parts da la Svizra èn tozzels da pumpiers stads en acziun. Tranter auter èn tschalers vegnids indunads e plantas èn crudadas sin las vias.
Registrà passa 11'000 chametgs
Da las cellas d'urizis ch'èn passadas nà dal vest èn surtut stads pertutgads ils chantuns Berna, il Giura però er la Svizra centrala, Basilea, Turitg e parts da la Svizra orientala. Il servetsch meteorologic Meteonews ha registrà passa 11'000 chametgs. I haja dà local fin 40 millimeters plievgia, en singuls lieus saja era vegnì annunzià granella e per part suffels da stemprà.